Source: http://docplayer.hu/2116698-Xviii-evfolyam-1-szam-2008-szeptember-18.html
Timestamp: 2017-08-18 01:24:33+00:00

Document:
XVIII. évfolyam 1. szám szeptember PDF
XVIII. évfolyam 1. szám szeptember 18.
Download "XVIII. évfolyam 1. szám - 2008. szeptember 18."
1 XVIII. évfolyam 1. szám szeptember 18.
2 2 A 2007/8-as tanév díjazottjai Az Év diákja: Fekete Zsófi A 7. évfolyam diákja: Zajkás Benedek A 8. évfolyam diákja: Gedeon Edit A 9. évfolyam diákja: Krizsán Lili A 10. évfolyam diákja: Iglódi Anna A 11. évfolyam diákja: Rauscher Eszter A 12. évfolyam diákja: Kiss Benedek Hardy Az Év szülője: Szalay Kriszta Az Év csoportja: a Poli-szülinapot Szervező Biz. Fülig Jimmy-díj: Anda Csoncsi Post-Politechnikum-díj: Végh Mihály Politzer-díj: Fekete Ádám A Legjobb osztályközösség díja: (P)Olympos A Fehér Holló-díj: JAM A Legsportosabb tanár: Szabó László A Legtoleránsabb tanár: Lendvai Györgyi A Legjobb kedvű tanár: Adorján András A Legpontosabb tanár: Diósi Lulu A Legfelkészültebb tanár: Diósi Lulu A Legpolisabb tanár: Anda Csoncsi Tamás LEGtanár: Basa István Az Év alkotója: Kolozsi Júlia (ZOÉ)
3 Őszi forduló: Tavaszi forduló: A Poli alkotói Bartok Zsombor Czárán Boglárka Hideg Dániel Kiss Petra Sára Kolozsi Júlia Kovács Brigitta Kozányi Hédi Paál Borbála (TiBor) (Hoppá) (TiBor) (ADSL) (ZOÉ) (TiBor) (Színe-JáVa) (NEON) A Túlélő Túra győztesei A kispesti Waldorf Gimnázium csapata Féniász Dávid (KARMA), Györgyi-Ambró Gergely (JAM), Györgyi-Ambró Kristóf (KARMA) Kitűnők voltak Bakos Lilla (Színe-JáVa) Balatoni Fanni (Színe-JáVa) Budinszky Júlia Anna (Nevenincs) Gláser Dóra Alma (KARMA) Kozányi Hédi (Színe-JáVa) Láposi Bence (e-gyik) Páldy Veronika (e-gyik) Szunai Dóra (KARMA) Szűcs Barbara (P)Olympos Váradi Dorottya (TiBor) 3
4 4 Pedagógiai vezetői beszámoló a 2007/2008-as tanévről 2007 szeptemberében az első tevékenységem a bemutatkozás és a tájékozódás volt. Egy tanórát töltöttem valamennyi politechnikumos osztállyal, kivéve a bejövő osztályokat (akikkel a gólyatáborban találkoztam) és a évfolyamosokat. Ezeken a tanórákon mondtam néhány szót magamról, majd mindenkitől azt kértem, hogy mondjon pozitívumot és negatívumot a Politechnikumról. Sok minden hangzott el, de ami szinte minden osztályban megjelent, az a jó tanár-diák viszony volt és az órai fegyelmezetlenség Az iskolakezdést három rongálási ügy nehezítette. Ezek közül kettő az A épület első emeletének fiú WC-jében történt, a harmadik ügy pedig piros kutya néven vonult be a Politechnikum történetébe. Sok időbe és energiába került, hogy kinyomozzuk az elkövetőket, akik közül az utolsó két ügy szereplői IB elé kerültek. Ezekből a konfliktusokból nőtte ki magát az Induljunk tiszta lappal! mozgalom, aminek eredményeképpen elmondható, hogy kevésbé lepusztulttá, otthonosabbá vált az iskola. Ennek az akciónak az egyik fontos célja az volt, hogy ne mindig a botrányhősök álljanak az érdeklődés középpontjába, hanem sokkal inkább azok, akik képesek tenni a közösségért. Az Induljunk tiszta lappal! mozgalomban sokan vettek részt, tanárok, szülők és diákok egyaránt, bár a mérleg nyelve sajnálatos módon inkább a felnőttek felé billent. Két olyan új program is volt az idén az iskolában, ami a másság tiszteletéről, az együttérzésről szólt. Az egyik a sajókazai roma diákok látogatása volt, ami részben a Tornaházi Partyhoz kapcsolódott. A másik pedig a Kapcsolda program, ami leginkább Szalai Krisztának köszönhető. Meggyőződésem, hogy ezeket a programokat érdemes lenne a Politechnikum évről-évre ismétlődő eseményeivé tenni. Amikor elfogadtam, hogy jelöljenek pedagógiai vezetőnek, tisztában voltam azzal, hogy az egyik legkomolyabb feladatom a költségvetési egyensúly megteremtése lesz. Az iskola a megalapításától fogva a gimnáziumi évfolyamok működtetésére is felhasznált szakképzési pénzeket, a tetejében az idén csökkentették az állami fejkvótát bizonyos osztálylétszám alatt, és a rezsiköltség is jelentősen nőtt. Az előző évben komoly lépéseket tettünk a költségeink, különös tekintettel a bérköltségünk csökkentésére. Így az idén nem maradt más lehetőségünk, mint megpróbálni a legfontosabb bevételi forrásokat növelni. Az egyik legfájóbb lépés a költségtérítés felemelése volt 220 ezer Ft-ról 300 ezer Ft-ra. Talán az enyhíti egy kicsit a helyzetet, hogy a 300 ezer Ft-ot nem tíz, hanem 12 hónap alatt kell befizetni. A költségtérítés felemelésről a Szakmai Bizottmány döntött, majd a javaslat a Huhogáson és az IT-n is ismertetésre került. A családok tájékoztatása is megtörtént az osztályfőnökök által kiküldött en keresztül, valamint négy fórumot hirdettünk meg a szülők számára Szülői kezdeményezésre elindult egy gyűjtés az ún. Szolidaritás alapba, ami azoknak a diákoknak a megsegítését célozza, akik szociálisan hátrányos helyzetűek és jól tanulnak. Nem titkolt célunk, hogy ezzel a tanulást, mint értéket is erősítsük az iskolában. A befolyt pénzt a Szociális Bizottmány osztja szét, és évente elszámol a befizetők felé. (Reménykedjünk, hogy lesz mivel.) A Politechnikum harmadik legfontosabb bevételi forrása (a fejkvóta és a szülői befizetések után) a pályázatok. A pályázati munka irányítását Diósi Alojzia (ügyvezető koordinátor) vette át. Az idén érezhetően szervezettebben, átgondoltabban folyik a munka. Ez azonban nem jelenti feltét-
5 lenül azt, hogy több pályázati bevételünk lesz, hiszen a pályázati pénzek nagysága jelentős mértékben külső körülményeken is múlik. Az idén komoly lépéseket tettünk azért, hogy a szakképzési pénzeket újra fel tudjuk használni az iskola működtetésére. Ennek érdekében beléptünk a K(ö)SZI nevű non-profit ZRT.-be. A következő tanévtől kezdve a szakképző évfolyamok (13. és 14.) gyakorlati képzését ez a részvénytársaság látja majd el A költségvetési helyzet további javítását szolgálja, hogy megpróbáljuk a meglévő jó gyakorlatainkat értékesíteni. Megállapodást kötöttünk a IX. kerületi Önkormányzattal, hogy a szülőkkel történő kapcsolattartásról, a témahetekről és a konfliktuskezelésről képzéseket tartunk majd a kerületi iskolákban. A XIV. kerülettel is tárgyaltunk... Felmerült az ötlet, hogy a Tornaházban fitnesz termet nyissunk. A lassú megtérülés, a viszonylag nagy kockázat és az iskolai programok szegényedése miatt úgy döntöttünk, hogy nem indítjuk be ezt a vállalkozást, viszont még jobban törekszünk a meglévő termeink bérbeadására Az idén elfogadtuk a tanárok teljesítményértékelésének új rendszerét, amelynek elsődleges célja a tanórai munka színvonalának megerősítése. Az elképzeléseinket az IT-vel is ismertettük, és a Huhogás elfogadta azt a kiegészítést, hogy amelyik munkatársunknál problémát érzékelünk a diákértékelések ismeretében, ott ne várjuk meg a három év elteltét, hanem azonnal tegyünk lépéseket. Az órai fegyelmi helyzet javítása érdekében szándékaim szerint jövőre tökéletesítjük a felvételi rendszerünket. Egyegy osztály nem bír el 3-4 sajátos nevelési igényű, magatartászavaros diáknál többet. Ezért fontos, hogy az osztályokat ennek az információnak a birtokában alakítsuk ki. Tökéletesíteni fogjuk a beérkező diákok mérését, és egyéni fejlesztési programokat kell az érintett diákjaink számára kidolgoznunk. A fejlesztési, felzárkóztatási tevékenységünk javítása érdekében a következő tanévtől félállású fejlesztő pedagógust alkalmazunk, aki részben segíti a tanárokat a tanórai differenciálásban, részben pedig egyéni felzárkóztató foglalkozásokat tart. A tanóra hatékonyságának növelését célozza a differenciálásról szóló képzés is, amelyre előreláthatólag augusztus végén, az iskola megkezdése előtt kerül sor. Valószínűleg a fegyelmi problémáinkat nem oldja meg a szabályok tisztázása, közzététele, szerződésben történő elfogadtatása, de azt gondolom, hogy valamennyi javulás ettől is várható. Meggyőződésem, hogy a tanuláshoz való viszonyt az a környezet is befolyásolja, amelyben a tanulási folyamat zajlik. Így nehéz anyagi helyzetünk ellenére is hozzákezdünk az osztálytermek felújításához. Terveink szerint az idén nyáron az A épület I. emeletén (kivéve A11 és A12) és földszintjén lévő termeket hozatjuk rendbe. A felújítás a termek bérbeadásának esélyét is növeli. Az idén jelentős lépéseket tettünk a Politechnikum kapcsolati tőkéjének erősítése érdekében. Felvettük a kapcsolatot a volt alapítótársaimmal, pedagógiai intézetek vezetőivel, alternatív iskolák vezetőivel, volt és jelenlegi szülőkkel, volt diákokkal. Elkészült egy adatbázis a Politechnikumba végzett volt diákokról. Fókuszcsoportos beszélgetést folytattunk jelenlegi szülőkkel és volt diákokkal arról, hogy hogyan lehetne a Politechnikum arculatát, az iskoláról történő kommunikációt tovább javítani. Ennek a munkának még az elején járunk, de egészen biztos, hogy ezt a következő évben folytatnunk kell. Budapest, június 9. Kalina Yvette, pedagógiai vezető 5
6 6 Óda az eufória osztálynak, amiért ők voltak a legjobbak a Poli-szülinapi versenyben Nagy harcok győztese, Rólad szól a mese. Mítoszok, énekek Áldják a te neved. Félve tiszteljük őt, A polis nagymenőt. Fölfénylő alufólia, Csillámló eufória! Bár kissé még genyó, Éljen a Láng anyó! Lehetsz görcs, csenevész, Akkor sincs semmi vész. LÁNGoljon énekünk, Vezérünk ő nekünk! Éljen az alufólia! Ja, pardon, eufória! Mint fürge pávián, Oly ügyes Fábián. Harsogjon kürt, tuba, Dicsérjen, nagy Tuba! Ilyen hős kell nekem! Éljen a Kelemen! Bánja a krónikás, Azt, hogy nem eufóriás! Ki ringbe száll veled, Azt pépessé vered. Sok osztály sorban áll, Nincs ennél szebb halál: Elbukni általad. A dalunk felfakad: Szép halál, euthanázia, Legyőz az eufória! Péterke, Andika, S egy csapat bandita: Európa rettegi, S reszketve tiszteli. Az egész Unió Zengi, hogy Ő a jó! Érzed az EU-fóbiát? Imádd az eufóriát! Huszonhat szép gyerek, Angyalok, istenek. Előttük áldozunk, Ajándékot hozunk. Magasztos, nagy csoda Az eufória! Dicsőség, glória, Szent, szent, szent eufória! A Politechnikum- Ban is egy unikum. Erről a társaság- Ról beszél a világ: Ázsia, Afrika És Ausztrália. Örömünk krónikus, A kedvünk eufórikus. A modern Fehérlófia, Éljen az eufória!!
7 7 Tisztségek a Politechnikumban a 2008/2009-es tanévben Pedagógiai vezető Kalina Yvette Ügyvezető koordinátor Diósi Alojzia Koordinátorok Csürke Ibolya Láng Andrea Nagy Ilona IT-titkár Szász Kata IT-tagok Fekete Ádám Jakab Judit IB-titkár Szabó László IB-tag Kocsis Márta Szmeskó János Szociális Bizottság-titkár Melles Éva SZB-tag Czibor Erzsébet Sáfrán Katalin Felvételi Bizottság-titkár Gallai Zsófia FB-tag Majer Tibor Szöllősy Zoltán Az ügyeletről Idén is folytatódik a Politechnikumban az ügyeleti verseny. Minden osztály két hetet kap a tanévben arra, hogy színesítse a szürke hétköznapokat, gazdagítsa az iskolai életet: programokat szervezzen a tanórák közti szünetekre, délutánokra, megemlékezéseket tartson jeles napokon, segítsen ha szükséges a nagyobb megmozdulások lebonyolításában, egyéni műsorokat sugározzon az iskolarádióban, dekorálja az épületet (egyeztetés után), stb. Az arculatalakítást kéthetente az ügyeleti bizottság (Adorján András, Jakab Judit, Wágner Kriszti) értékeli az osztályok beszámolói, a közvélemény és a saját tapasztalatai alapján. Az eredményekről a Poligráf rendszeresen tájékoztat. Érdemes hajtani, mert egyrészt szebb, élhetőbb lehet tőle az iskola, másrészt a győztes osztály kap egy szabadnapot és 15 ezer forintot!
8 8 A Közgazdasági Politechnikum házirendje 1. Alapvetés 1.1. Minden iskolapolgár tanúsítson a többi iskolapolgár iránt tiszteletet, megbecsülést Minden iskolapolgár személyiségét, emberi méltóságát és jogait tiszteletben kell tartani, védelmet kell számára biztosítani a fizikai és lelki erőszakkal szemben Minden iskolapolgár tartsa tiszteletben a többi iskolapolgár zavartalan, nyugodt tanuláshoz, illetve tanításhoz való jogát Minden iskolapolgárt megilleti érdekeinek védelme és képviselete Az iskola minden polgárától elvárja az együttműködést. 2. A diák jogai 2.1. A diák joga, hogy a Közgazdasági Politechnikumban biztonságban és egészséges környezetben tartózkodjon, és az oktatás feltételei adottak legyenek számára A diák joga, hogy érdemi és széleskörű tájékoztatást kapjon nevelőitől a személyét és tanulmányait érintő kérdésekben. (a) 2.3. A diák joga, hogy a fejlődéséhez emberi és szakmai támogatást kapjon A szakkörök szerveződésének időszakában a diákok is kezdeményezhetik foglalkozások beindítását a Szervezeti és Működési Szabályzat (SzMSz) által meghatározott csoportlétszám (b) esetén. A tanév további időszakában erre önköltséges formában van lehetőségük A diák joga, hogy diákkör létrehozását kezdeményezze, továbbá részt vegyen annak munkájában. (Diákkörök szaktantárgyakból, illetve művészeti, sport és egyéb tevékenységekre alakulhatnak.) 2.6. Az iskola tanulmányi rendje megfelelő szabadidőt, továbbá kulturális és sportolási lehetőségeket biztosít Az iskola megfelelő intézményeinek meg kell teremtenie az elégséges és egészséges étkezés körülményeit. A diák joga, hogy éljen ezekkel a lehetőségekkel (c) A diák joga, hogy részesüljön a jogszabályok által meghatározott, alanyi jogon járó díjkedvezmény(ek)ben, továbbá az, hogy az iskola Szociális Bizottságához forduljon A diák joga érdekei védelmére és képviseletére diákönkormányzatot (DÖK) létrehozni és annak munkájában részt venni, továbbá bekapcsolódni az országos diákönkormányzat tevékenységébe. A DÖK működését az Oktatási Törvény szabályozza Az Iskolatanács és az Iskolabíróság esetében a diák választó és választható. Ugyanaz az iskolapolgár egyszerre csak az egyik intézménynek lehet választott képviselője Ha bármely iskolapolgár úgy érzi, hogy jogai sérültek, fordulhat a különböző pedagógiai és szakmai fórumokhoz (osztályfőnök, szaktanár, munkacsoport-vezető, koordinátor, pedagógiai vezető), illetve az Iskolabírósághoz. Joga, hogy panaszát az SzMSz-ben meghatározott időhatárokon belül tisztázzák, és indokolt esetben orvosolják. 3. A diák kötelességei 3.1. Tegyen eleget rendszeres munkával, pontossággal és fegyelmezett magatartással tanulmányi kötelezettségének. (Az egyéb tanulmányi jellegű kötelességeket az Értékelési rendszer leírása tartalmazza.)
9 3.2. Tartsa be az iskola házirendjét. Ha a tanuló kötelességét megszegi, akkor az az iskola hagyományainak és szabályainak megfelelő következményekkel jár. Súlyos esetekben az Iskolabíróság előtt, fegyelmi eljárás alapján, írásbeli határozattal fegyelmi büntetésben részesíthető Tanulócsoport tagjaként a diák kötelessége részt vállalni a csoport közös tanításon kívüli feladataiból (pl. osztályügyelet, iskolai rendezvények megszervezése, stb.) Minden iskolapolgárnak a tanórán és azon kívül egyaránt olyan magatartást kell tanúsítania, amellyel nem veszélyezteti vagy sérti önmaga, társai, valamint környezete épségét, az iskola jó hírét Óvja az iskola létesítményeit, felszerelését. Bármiféle károkozás esetén (személyi tulajdoni, iskolai felszerelés) a károkozót kártérítési kötelezettség terheli A diáknak részt kell vállalnia abban, hogy a tanóra végén a terem tiszta, rendezett (visszarendezett) állapotba kerüljön, továbbá az utolsó óra végén dolga a székek felrakása és az ablakok becsukása A hiányzásokkal, igazolatlan órákkal kapcsolatos teendőket az Oktatási Törvény szabályozza. A késésekre a Megjegyzésekben leírt rendelkezések vonatkoznak (d). A hiányzások igazolásának módjáról a Hiányzások és igazolások rendje című iskolai szabály rendelkezik (ld. az iskola honlapja). 4. Általános szabályok 4.1. Becsöngetéskor megfelelő felszereléssel a tanóra helyszínén kell tartózkodni. (Erre figyelmeztet a jelzőcsengő.) 4.2. Az iskolát a tanítás befejezése előtt csak indokolt esetben (írásbeli szülői kikérő alapján), osztályfőnöki vagy koordinátori engedéllyel, kilépő cédulával lehet elhagyni Az a tanuló, aki nem vesz részt a tanítási órán (pl. előrehozott érettségi, testkultúra felmentés, bérlet stb. miatt), nem zavarhatja a tanítást. Az A épület és az udvar meghatározott területein (e) tartózkodhat, máshol csak koordinátori engedéllyel A tanítás után az iskolaépület termeit, helyiségeit a szakkört, korrepetálást, foglalkozást vezető tudtával lehet használni. Egyéb esetben koordinátori engedély szükséges (ld. Rendezvény-kódex az iskola honlapján, a letölthető dokumentumok között) Az iskolában tilos dohányozni, alkoholt és kábítószert fogyasztani A különféle iskola rendezvényeken (pl. kirándulás, tábor stb.) a Házirend szabályai érvényesek Minden tanévben osztályidőn tűz- és balesetvédelmi, a szakórákon a tantárgy jellegének megfelelő balesetvédelmi oktatást kell tartani. A tűzvédelmi szabályokat mindenkinek meg kell ismernie és következetesen be kell tartania Bombariadó esetén az iskola minden tanulója köteles a kijelölt útvonalon az épületet a lehető legrövidebb idő alatt elhagyni. Az elmaradt tanítási órák pótlásának módjáról az iskola Koordinációs Bizottmánya határoz Az iskola jutalmazza azt a tanulót, aki kimagasló tanulmányi eredményt ér el, kiváló sportteljesítményt nyújt, különböző versenyeken sikeresen szerepel, eredményes kulturális, továbbá a közösségi életben tartósan jó szervező és irányító tevékenységet folytat A fegyelmező intézkedések formáiról és alkalmazásának elveiről az Iskolabíróság Szervezeti és Működési Szabályzata rendelkezik. 9
10 10 5. Záró rendelkezések 5.1. További részletek, szabályok az iskola honlapján (www.poli.hu), az Ilyenek vagyunk címszó alatt találhatók (Tantárgy követelmények, Értékelési rendszer, Hiányzások és igazolások rendje, Dohányzáskódex, Az Iskolabíróság SzMSz-e, Bérletrendszer, A nap rendje, SzMSz) A június 13-án jóváhagyott Házirend módosításait és kiegészítéseit az Iskolatanács, a Politechnikum pedagógusközössége és a Budapesti Politechnikum Alapítvány Kuratóriuma augusztus 29-én elfogadta A házirend szeptember 1-jétől lép hatályba augusztus 29. Kalina Yvette, pedagógiai vezető 6. Megjegyzések (a) Pl. a tanuló joga, hogy írásbeli munkáinak eredményét azok beszedésétől számított 10 munkanapon belül megtudja. Ha a diák a dolgozat eredményét a tanár hibájából az értékelési határidő lejárta után ismerheti csak meg, jogosult eldönteni, hogy érdemjegye beleszámítson-e a félévi állapotjelző, illetve év végi osztályzat megállapításába. (b) 10 fő (c) Az iskolai ebédlőben től ig, az ebédszünetekben, illetve a lyukasórákban lehet étkezni. (d) A késések szabályozásának rendje: Ha a tanuló a tanórai foglalkozás kezdetére nem érkezik meg, az késésnek minősül, amit igazolnia kell. A késések ideje összeadódik. Amennyiben ez az idő eléri a 45 percet, akkor a késés egy igazolt vagy igazolatlan órának számít. Az elkésett tanuló nem zárható ki a tanóráról. A késésekről, valamint az igazolt és igazolatlan órák számáról a szülők félévente írásban tájékoztatást kapnak. A gyakori késések kezelése osztályfőnöki hatáskör. (e) Az a diák, aki nem vesz részt a tanórán, az A épület folyosóin, a büfében, az ebédlőben, a könyvtárban, a napköziben, továbbá az udvaron a padoknál tartózkodhat, illetve ügyeletes koordinátori engedéllyel mehet a szabad informatikatermekbe, a ketrecbe focizni, kondizni stb.
11 ISKOLABÍRÓSÁGI HATÁROZAT Órai viselkedés, zaklatás, megfélemlítés Időpont: Bírók: Szabó László tanár, Schanda Mónika szülő, Bota Norbert diák Panaszolt: egy 9. évfolyamos diák Panaszosok: az osztályfőnökei Sértett: egy 9. évfolyamos diák Tanúként megidézettek: Egy 10. évfolyamos diák, illetve a panaszolt két osztálytársa. (Egy 10.-es diák nem jelent meg.) További résztvevők: a panaszolt szülei, a sértett szülei, a sértett és panaszolt diák osztályfőnökei, Kalina Yvette pedagógiai vezető, Varga Anna iskola pszichológus, egy 13.-os diák. Előzmények: A panaszban leírtak szerint fent említett tanuló órai viselkedése, a tanáraihoz és diáktársaihoz való viszonyulása rendkívül zavaró, sok esetben bántó. Ezek a panaszok nem új keletűek. A tavalyi év folyamán több olyan, önmagában is súlyos panasz merült fel a panaszolttal szemben, amely iskolabírósági feljelentést vonhatott volna maga után. A tavalyi év végén az osztályfőnökök, a panaszolt, Molnár Lajos (pedagógiai-vezető) és Lendvai Györgyi (pedagógia-koordinátor) részvételével leültek beszélgetni a panaszolttal, és világossá tették számára, hogy az új tanévben alapvető változást várnak el tőle az órai magatartásában. Mindezek ellenére a panaszolt tanárai és diáktársai idén többször is jelezték, hogy a panaszolt viselkedése megnehezíti, olykor lehetetlenné teszi számukra az órai munkában való részvételt. Az osztálytársai részéről érkező panaszok nem csupán az órai viselkedésre vonatkoztak, hanem bántó megnyilvánulásaira. Ezek után a panaszolttal minden alkalommal leültek az osztályfőnökök, és ismét viselkedésének változtatására kérték meg. 11 Ezek az alkalmak változó eredményt hoztak. A panaszolt nem minden esetben ismerte el a panaszok jogosságát. Ennek ellenére az év folyamán többször is ígéretet tett arra, hogy változtatni fog a hozzáállásán. Ezek után tapasztalható volt némi javulás, de tartós változás nem állt be. A konkrét ügy, amiért az osztályfőnökök az IB-hez fordultak, egy az azonos évfolyamra járó sértett tanuló szülei által írt , mely szerint a panaszolt (különböző társaival) rendszeresen zaklatja és félelemben tartja gyermeküket. Az érintett gyerek meghallgatása után az osztályfőnökök Kalina Yvette-tel, a sértett tanuló osztályfőnökével a panaszost is meghallgatták az ügyben. Mivel az ott elhangzott dolgokat nagyon súlyosnak tartották, az IB-hez fordultak. Az eset további tisztázására az osztályfőnökök Kalina Yvette-tel együtt a sértettel és szüleivel is leültek beszélni. Annak során kiderült, hogy a panaszolt a sértett viselkedését is problematikusnak véli kettejük folyamatosan kiújuló konfliktusában, valamint hogy a különböző nézeteltéréseik tisztázásában fontos szerepe lehet azoknak a tanulóknak, akik a panaszolton kívül részt vettek ezekben. Ezért kezdeményezték, hogy a két 10.-es és két 9.-es tanuló is legyen meghallgatva az IB előtt a történtek minél alaposabb feltárása érdekében. Tárgyalás: A panaszt és a szülői levelet a Bíróság ismertette. Ezután került sor a hozzászólásokra. A panaszolt osztályfőnöke kérte a bíróságot, hogy a panasz két része tehát a panaszolt órai magatartása, korábbi ügyei, illetve a konkrét ügy külön legyen kezelve, ne keveredjen össze, de mindenképp legyen figyelembe véve. Panaszolt: Az előzményekre utalva elismerte, hogy tavaly voltak problémák magatartásával, szavakkal bántó dolgok-
12 12 kal illette egyes osztálytársait. Ezek után tanárait egyenként felkereste, hogy fogalmazzák meg vele szemben a problémákat. Egyedül testnevelő tanára mondott konkrétumokat, miszerint a panaszolt sokszor kineveti társait az órán. A konkrét üggyel kapcsolatban elmondta: a sértettel korábban barátok voltak. Kapcsolatuk hol viszonylag békés, hol feszült volt. Az eset napján matekórán egymást heccelő, indulatos levelezgetés ( megöllek ) folyt, majd szóban személyeskedő vita. Az iskolából haza egy irányban vezetett az útjuk. Az utcán a panaszolt osztálytársa egy földről felvett naranccsal megdobta a sértettet, a dobó szerint csak poénból. Másodjára találta el. Ezután dobott a panaszolt. A sértett megpróbált visszadobni. Ideges lett, és fenyegetően felvett egy fél téglát, mire a panaszolt egy üveget emelt a magasba. Dulakodás kezdődött kettejük között, miközben a panaszolt ellökte a sértettet, aki ettől elesett. Ezután külön folytatták útjukat a metróhoz. A mozgólépcső aljánál a sértett várta a panaszoltat és társait, a panaszolt mondott neki valamit, ami a sértettben indulatot váltott ki, és elkezdte lökdösni a panaszoltat, aki ezt nem viszonozta. Viszont egyik társával a peron felé kezdték lökdösni, terelni a sértettet, aki megpróbálta a panaszoltat megütni. Erre ő lefogta. Ezután útjukat külön szerelvényben folytatták. A Deák tér előtt a panaszolt társa elvette a sértett gördeszkáját (ezt a panaszolt nevetve konstatálta), később azt a peronon hagyták összefirkálva vastag filccel, állítólagos Dávid csillaggal. A rajzot a panaszolt társa készítette, de nem annak szánta. A szóváltás az Erzsébet téren folytatódott, ahol a sértett egy idegen fiatalembertől kért segítséget. Az eset után a sértett otthon mindent elmondott, mire apukája telefonon beszélt a panaszolttal. Az apuka indulatosan számon kérte a panaszolt viselkedését, és megfenyegette. A sértett apukája: Fia jogosan gondolja, hogy megfenyegették. Többször felzaklatva érkezett haza, és volt, amikor fiát megfenyegette a panaszolt azzal, hogy bandát szervez a megverettetésére. (A panaszolt elmondta, hogy erre konkrétan ugyan nem emlékszik, de elhangozhatott ilyen mondat a szájából.) Bizonyára fia sem tudja a legjobban kezelni a helyzetet, és az a taktikája, hogy megpróbál nem tudomást szerezni róla. (A panaszban elhangzott, hogy fiát és unokatestvérét aki korábban a panaszolt úszótársa volt zsidózás és ehhez hasonló csípős megjegyzések érték a panaszolt szájából, és ezt sérelmes és elfogadhatatlan dolognak véli. A bíróság ezt a momentumot nem tudta teljes bizonyossággal bizonyítottnak tekinteni, de vélelmezhető, hogy valamilyen formában jelen volt.) Félő, hogy a panaszolt nem érzékeli, hogy egy ártatlan viselkedésből milyen tragédia lehetett volna. A sértett anyukája: Mióta a két fiú egy iskolába jár, folyamatos a feszültség közöt-
13 tük, kibeszéletlen konfliktus van köztük, és úgy tetszik, hogy nincs megoldás a feloldására. A szülők ugyan beszéltek telefonon, de az semmiképpen sem a megoldás, az ügy békés rendezését szolgálta. A panaszolt szülei: Gyermekük reakciói saját tehetetlenségéből adódhattak, és bármiféle probléma esetén társai sokszor ő mögé bújnak. A két tanuló saját felelősséget a következőkben látja: A panaszolt: Nem kellett volna a sértettet megdobnia, és nem is próbálta megakadályozni, hogy társai a gördeszkáját ne vegyék el, illetve az ellen sem tett, hogy a csillag ne kerüljön rá. A panaszos: A lökdösődésben és a beszólásokért érzi magát felelősnek. A panaszolt osztályfőnöke: A panaszolttal napi, heti szinten vannak kisebb-nagyobb problémák. Az osztály nagy része nehezen viseli a panaszolt viselkedését, beszólásait. Egyenként nem nagy ügyek, de mára összeadódtak. Mostanra eljutottak oda, hogy már nem kezelhető az ügy. Kalina Yvette: Hasznos volt a tárgyalás, az érintett gyerekek és szülők összehozása. Úgy gondolja, hogy a sértett valóban félelemben volt, az esettel valóban fogalakozni kellett az iskolának. Az ügy és előzményei bonyolultak, több szálon futottak. Nincs rendben, hogy valakinek alappal vagy alaptalanul félnie kelljen. A panaszolt iskolához való viszonyát boncolgatva elmondta, hogy önként vett részt az osztálya falfestésében és a szekrényfestésben. Ezt a panaszolt osztályfőnöke és Varga Anna is alátámasztotta. A bíróságnak arra a kérdésére, hogy a szülők látnak-e még esélyt az ügy további kibeszélése, tisztázására, igennel válaszoltak. Határozat: A panaszolt fegyelmi fokozata felfüggesztett eltanácsolás, amelynek hatálya a politechnikumi tanulmányai vége. Bármi- 13 lyen hasonló ügyben, más személyét sértő verbális és tettleges megnyilvánulás, lelki és fizikai erőszak, megalázó, emberi méltóságot sértő viselkedés, más tulajdona elleni vétség estén bíróság elé kerül, jelen határozat priuszként veendő figyelembe. A panaszos fegyelmi fokozata más testi épségét veszélyeztető megnyilvánulása, a kialakult feszült viszony gerjesztésében való megnyilvánulásaiért megrovás, amelynek hatálya a politechnikumi tanulmányai vége. A 10. évfolyamos tanuló más tulajdona elleni vétség (eltulajdonítás, rongálás) miatt fegyelmi fokozata intés, amelynek hatálya a politechnikumi tanulmányai vége. A 9. évfolyamos tanuló más testi épségét veszélyeztető megnyilvánulása, illetve tulajdona elleni vétség (eltulajdonítás, rongálás) miatt fegyelmi fokozata intés, amelynek hatálya a politechnikumi tanulmányai vége. A bíróság úgy látja, hogy a következő lépés, elmozdulás elsősorban a szülők felelős, higgadt, a sérelmeiken felülemelkedni tudó nyitottságában rejlik, ezért kezdeményezzenek egymás között egy tisztázó beszélgetést, mert egy ilyen nem hivatalos alkalom jó terep lehet a még ki nem mondott, vélt és/vagy valós sérelmek kibeszélésére. A tárgyalás során a szülők erre hajlandóságot mutattak. Indoklás: A bíróság a maratoni hosszúságú tárgyalást követően hozott határozatot. A konkrét ügy több évre visszavezethető, a tanulók és szüleik által nem kibeszélt és nem kellő higgadtsággal és bölcsességgel kezelt, sorozatos, újratermelődő, egyre inkább elfajuló, már-már egymás testi épségét is veszélyeztető, tettlegességig fajuló közös sérelmeken alapszik. A konkrét ügy már a jéghegy csúcsa volt, vélhetően nem minden előzményre, kiváltó okra, összefüggésre derült fény, maradtak még
14 14 elvarratlan szálak. A bíróság sokáig vívódott azon, hogy meddig terjed az iskola felelőssége, hatásköre, ennek megfelelően a konkrét ügyben foglalhat-e állást, hozhat-e határozatot, megállapíthat-e fegyelmi fokozatot. A konkrét ügy részletei az iskola falain kívül, tanítási időn túl játszódtak, a hatályos jogszabályok szerint a felelősség ilyen esetben a szülőké. Ugyanakkor a probléma gyökerei, egymás verbális inzultálása az iskolában vette kezdetét vagy folytatódott. A panaszolt korábbi fegyelmi ügyeit is figyelembe vette a bíróság. A sértett a panasz benyújtásakor még sértetti minőségében szerepelt ugyan, de már a panaszban is felvetődött esetleges elmarasztalhatósága az ügyben. Ez a tárgyalás folyamán bizonyosságot nyert, ezért állapított meg ellene is fegyelmi határozatot a bíróság. A másik két tanulónak az ügyben elfoglalt, abban tevőlegesen, illetve ahhoz némán asszisztáló szerepét sem kívánta a bíróság szó nélkül hagyni. Mindenkit megillet a személyes biztonsághoz, emberi méltósághoz való jog. Senkit nem szabad kitenni semmilyen fizikai és lelki erőszaknak, nem szabad megalázni. A történtek megítélésében a bíróságot elsősorban az iskola tanulói iránti felelőssége vezérelte. A jövőre nézve mind az elmarasztaltak, mind az iskola többi tanulója figyelmét fel kívánja hívni arra, hogy az ilyen és ehhez hasonló megnyilvánulásoknak azonnal elejét kell venni, továbbá hogy az iskola az ilyen cselekedetektől a legteljesebb mértékben elhatárolódik és elhatárolódását mostani határozatával is ki kívánta fejezni. Szerencsére komoly fizikai sérülés, tragédia ezúttal nem történt. De a legártatlanabb, puszta erőfitogtatásnak induló események könnyen vezethettek volna komolyabb sérülésekhez, akár balesethez. Jelen határozat ellen a kézhezvételtől számított 15 naptári napon belül lehet fellebbezni az Iskolabíróság titkáránál július 30. az Iskolabíróság nevében: Szabó László
15 15 24 Azt hiszed, hogy 24 maraton lesz? Majdnem. 24 órás röplabda! November 7. (2008). További hírek hamarosan. Plakátokon. Gyere. Várunk. Baloo és MrBlack
16 16 HaRibo Kelemen Hajna Rob Dawson 1 Alpár Anna 2 Bakos Luca 3 Balázs Eszter 4 Bartus Luca 5 Dáva Liza 6 Domonkos Niki 7 Erdősi Ákos 8 Féniász Vera 9 Gáspár Lili 10 Gazdag Illés 11 Hargitai Dávid 12 Hermann Judit 13 Jónás Anikó 14 Kamarás Nikolett 15 Kapanadze Lasa 16 Koncz László 17 Mészáros Márton 18 Mezei Szabolcs 19 Nagy Ilka 20 Reska Zsombor 21 Sárdi Ádám 22 Szigeti Anna 23 Szirtes Júlia 24 Tremmel Márk 25 Vető Bálint 26 Zeller Máté Sziasztok, Gólyák! MannA Heckmann Ági Diósi Lulu 1 Barabás Dániel 2 Bita Patricia 3 Bognár Szilárd 4 Borenich Levente 5 Fék András 6 Fontányi Flóra 7 Hahn Zsófia 8 Iglódi Sára 9 Imre Gergő 10 Karas Kristóf 11 Kárpáti Péter 12 Koltay Richárd 13 Lukács Laura 14 Máthé Zsófia 15 Mohácsi Erik 16 Niedermüller Erik 17 Pálövi Baksa Bálint 18 Phillip Hanna 19 Szabó Anna 20 Szabó Máté 21 Szécsi Barnabás 22 Szőllősi Enikő 23 Szőnyei Eszter 24 Ternyik Edvin 25 Tóth Csenge 26 Vass Nikolett 27 Vidák Anna CLASS Szász Kata Szabó László 1 Áfra Laura 2 Bartus Máté 3 Bucsánszki-Veres Borisz 4 Burián Tamás 5 Buzás Bianca 6 Cser Bence 7 Finta Fruzsina 8 Fontos Nóra 9 Frózsi-Nánássy Luca 10 Hardi Richárd 11 Huszka Violetta 12 Janák Luca 13 Kasztner Sára 14 Kisgyura Melánia 15 Kiss Diána 16 Kozma Zsófia 17 Macudzinski Elza 18 Makra Judit 19 Márton Krisztina 20 Mohácsi Frigyes 21 Moldován Péter 22 Pető Tamás 23 Sebők Luca 24 Szatmári Bence 25 Szatmári Valéria 26 Terényi Viktória 27 Visnyei Kata
17 Helló, Ötödévesek! 17 We Kings Gonda Erzsébet 1. Balázs Zsuzsanna Réka 2. Beliánszky József Gergely 3. Dzuris Norbert 4. Hollósy Szilvia 5. Horváth László 6. Ipolyvölgyi Zsolt 7. Kopács Mónika 8. Kormos Krisztina 9. Kozma Emese 10. Margit Eszter 11. Mesterházy Csaba 12. Nagy Barnabás 13. Nagy Péter 14. Németh Renáta 15. Oláh Margit Kitti 16. Pálfi Fruzsina 17. Papp Mónika 18. Reisch Rózsa 19. Stefán Ádám 20. Szabó Nikolett 21. Szenes Beatrix Júlia 22. Szűcs Andrea Kinga 23. Török Balázs 24. Vetrik Andrea Wefi Boncz Bernadett 1. Ács Bettina 2. Asiama Evelin 3. Balázs Dániel 4. Balog Orsolya 5. Böjtös András 6. Fidrich Judit 7. Gutyina Kinga 8. Hárs Gergő 9. Homoky Zsófia 10. Horváth Csaba 11. Jelfy Fanni 12. Kiss Anita 13. Kiss Nikolett 14. Kromek Melinda 15. Kürti Dorottya 16. Lengyel Csilla 17. Nagy Dávid 18. Nagy Levente 19. Oravecz István 20. Orbán Adrienn 21. Petrényi Bernadett 22. Rózsa Renáta 23. Seres Roland 24. Szigyártó Szabina 25. Szölgyén Bettina 26. Sztovics Andrea 27. Tyichi Szabolcs 28. Valentényi László 29. Vas Ádám 30. Vas Zsolt 31. Zeller István
18 18 Gólyatábori vélemények Nagyon jól éreztem magam a táborban. A közös énekléskor volt a legjobb a hangulat. Az osztálynévválasztás eredménye a legelszomorítóbb. (Kata) Nagyon jó volt a tábor. Nagyon tetszett a vetítés, ügyesen meg volt szervezve az egész. (Elza) A versenyszámok tetszettek, csak az nem, hogy nem nyertünk. Az az egy volt rossz, hogy rövid szünetek voltak. (Peti) Kellemetes időtöltés volt ez a pár nap. Az első közös éneklésünk Bence Tíz kicsi néger nótája (Csiga) Összességében jól éreztem magam, bár kicsit több szabadidőnek jobban örültem volna. Legjobban a péntek este tetszett, amikor elmentünk a Poli-szellemhez. (Borisz) Nekem nagyon tetszett ez a gólyatábor. Nem hittem volna, hogy ilyen jó egy gólyatábor. A szervezők jól végezték a dolgukat. A tábortűz és a közös éneklések tetszettek legjobban. Jó volt a hangulat, gyorsan összeszoktunk, szóval egy remek kis társasággá alakultunk. (Frózsi-Nánássy L.B.) Rossz a reggeli torna (Frici) Túl korán kellett felkelni, és kicsit hosszú volt, de egy gólyatáborhoz képest egész jó volt, főleg az esti beszélgetések tetszettek. (Kriszti) Nekem tetszett a gólyatábor. A legrosszabb a koránkelés volt, és hogy mindig elkéstem. Az esti mesék jók voltak, meg a szünetek a büfénél. (Nonó) Jó kis tábor volt, igaz, a koránkelések kicsit lefárasztották a sok programhoz a bandát. Nagyon tetszett, hogy ilyen nyílt emberekkel kellett együtt lennem, ennek köszönhető, hogy hamar összeszoktunk. Nagyon király volt. (Bogyó) Nagyon kellemesen csalódtam ebben a táborban. Jó volt a társaság, ill. a szervezők is. A programok érdekesek-ötletesek voltak. Egyszóval Jó volt. (Lucus) Minden jó volt, a legjobb a szabadidő volt, a legrosszabb a túra. (Totó) Jól éreztem magam. Nagyon tetszettek a sportversenyek, az osztályidők és a szabad beszélgetések. Nem igazán voltam oda a hosszú túrákért, mert eléggé fárasztóak voltak. (Meláni) Nagyon tetszett az egész tábor, jól éreztem magam. A szervezők ügyesen megszervezték a programokat. Legjobban az tetszett, amikor métáztunk, viszont a szerdai túra nem tetszett. (Vali) Nagyon jól éreztem magam. Érdekesek voltak a programok. A szervezők kedvesek voltak és segítőkészek is. Csak az volt a gond, hogy kevés időt adtak reggel a készülődésre és az esti fürdésre. Meg még az esti mese tetszett. (Sára) Jól éreztem magam. Legjobban a színdarabra készülés tetszett és a
19 színdarab. (Judit) Tetszett ebben a táborban az, hogy lendületes volt. Nem tetszett az, hogy nem maradt elég időm a fürdésre. Az első napon, a megérkezés után egyből indultunk túrázni, és ez nem tetszett, főleg, hogy csak egy rövid kis sétáról volt szó, de ettől még jól éreztem magam. (Dia) Nagyon tetszett a táborban, hogy az egésznek családias volt a hangulata. Legjobban a vetítés tetszett. Kár, hogy folyton rohanni kellett. (Viki) A társaság nagyon jó volt, és némely szervező is. Rossz élményekkel nem találkoztam, de jókkal annál inkább: Lucák. (Szatyi) 19 Kevés volt a szabadidő. Nekem nagyon tetszett a társaság, nagyon jól éreztem magam. (Sárkány Tomi) Nagyon jól éreztem magam, nagyon jó fejek az osztálytársaim. A legjobb dolog a tábortűz és a hosszú beszélgetések voltak. (Hugi) Szerintem nagyon jó volt. Legjobban a közös éneklések és az éjszakai beszélgetések tetszettek. A legkevésbé a koránkelés tetszett. (Laura) Nagyon jó volt a tábor, rengeteg érdekes program volt. Nekem legjobban a tábortűznél éneklés tetszett, sok dalt tanultunk. A Poli-szellemmel való találkozás is izgalmas volt, nagyon élveztem. (Zsófi) Korhatár nélkül Október 6-án, hétfőn lesz a hagyományos iskolai helyesírási verseny. Akik szívesen megméretnék magukat ortográfiai szempontból, nevezzenek szeptember 29-ig a művészetismeret vagy kommunikáció szaktanáruknál, vagy a könyvtárosnál.
20 20 Szakkörök Téma Vezető Időtartam Időpont Terem Német kezdő tanfolyam közkívánatra Vallásismeret szakkör és beszélgetés: általános ismerkedés a világvallásokkal és a vallás fogalmaival K.A.K.T.U.Sz. Anime-Manga kör: ismerkedés a japán animáció történetével, sajátosságaival, manga-rajzolás és beszélgetés Videó szakkör Néző-képző Filmes Önképzőkör (filmklub) Csicsi heti 2 óra Kedd , péntek vagy Kedd A 01 Basa István 1,5 óra Hétfő 14:30-16:00 A 17 Basa István 1,5 óra Péntek 14:30-16:00 A 17 Pálos György és Csoncsi Pálos György és Csoncsi 2 óra Kéthetente hétfőn óra Kéthetente hétfőn stúdió A 25 Sulirádió Csoncsi 25 perc Alkalmanként A 01 FOTÓ ALKOTÓ Csoncsi 2-szer az évben HÉTVÉGE VIDEÓ ALKOTÓ Csoncsi 1-szer az évben HÉTVÉGE Biblia Hargitai Bea 45 perc szerda 7. óra A 16 Író-olvasó önképző Hargitai Bea 60 perc péntek 7. óra B 22 Alkotó Bodonyi Éva 90 perc szerda fél 3 műhely Labdarúgás Kővári Marci 90 perc Kedd nagyterem Tollaslabda Szabó László 2x90 perc Szerda: , péntek: nagyterem

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság